۱۴۴۶-۷-۲۹ تاریخ نشرشوی خبرونه مرکزی ریاست ‏د ‎#افغانی_سرې_میاشتې سرپرست عمومی رئیس په افغانستان کې د برتانیې د سره صلیب له مسئول سره وکتل! نن پنجشنبه د رجب میاشتې پر ۲۹مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور ددې خیریه ملی ټولنې په مرکزی دفتر کې په افغانستان کې د برتانیې د سره صلیب له مسئول ښاغلی جیرمی سمېت سره د ګډو فعالیتونو د همغږۍ په تړاو ناسته وکړه. ناسته کې سرپرست عمومی رئیس له دې خیریه ملی ټولنې د ملاتړ برخه کې د دوی له همکاریو مننه وکړه او د برتانیې د سره صلیب مرستې یې د بې سرپرسته او اړمنو کورنیو د لاسنیوی لپاره ارزښتمنې یادې کړې. دا راز ښاغلی دلاور له ښاغلی سمېت څخه د سوری زړه ناروغانو د درملنې په برخه کې د لا زیاتې مرستې غوښتنه وکړه او نوموړی ته یې د یادو ناروغانو د بېوزلۍ په تړاو بشپړ معلومات وړاندې کړل. ورپسې په افغانستان کې د برتانیې د سره صلیب مسئول د خپلو همکاریو د جاری ساتلو د دوام ډاډ څرګند کړ او د مرستونونو او سوری زړه ناروغانو د درملنې په برخه کې د مرستې سربېره یې ژمنه وکړه، چې کاری شریکان به و هڅوی، څو له دې خیریه ملی ټولنې سره خپلې مرستې لا پراخې کړی. مرکزی ریاست ‏تخار ولایت کې د پانګونې په پار د ۳ جریبه ځمکې د مزایدې غونډه وشوه! نن پنجشنبه د رجب د میاشتې پر ۲۹مه، د ‎#افغانی_سرې_میاشتې له لوری ددې خیریه ملی ټولنې اړوند په تخار ولایت کې د ۳ جریبه ځمکې د مزایدې غونډه ترسره شوه. د مزایدې په یاده غونډه کې ۳ ساختمانی او سوداګریز شرکتونو ګډون درلود، چې د نظارت او ارزونې د ټیم لوری د اسنادو تر ارزونې او کره کتنې وروسته به یې قرارداد پر شرایطو برابر ګټونکی شرکت ته ورکړل شی.